รู้สึกเหมือนมีก้อนอะไรอยู่ใต้ลูกกระเดือกรวมถึงมีอาการเหมือนมีอะไรตันคอ แต่ไปหาคุณคุณบอกว่าเป็นกรดไหลย้อนธรรมดาไม่มีก้อนอะไรแต่พอส่องกระจกก็รู้สึกว่ามันมีอยู่ดีค่ะ
สวัสดีค่ะ อาการมีก้อนอยู่ใต้ลูกกระเดือ รู้สึกติดขัดเวลากลืนนั้น อาจจะมีสาเหตุจาก ภาวะกรดไหลย้อนซึ่งจะทำให้รู้สึกจุกเหมือนมีก้อนที่คอเวลากลืน หรือถ้ามีก้อนจริงอาจเป็นจากต่อมไทรอยด์ที่โตผิดปกติ ก้อนจากเนื้องอกตรงต่อมไทรอยด์เอง ก้อนจากชั้นไขมันใต้ผิวหนัง ซึ่งจะเป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ ก้อนจากต่อมน้ำเหลืองโตตามหลังการอักเสบที่มีขนาดใหญ่ เป็นต้นโดยหากยังแน่ใจว่าเห็นก้อนผิดปกติชัดเจน ร่วมกับกลืนลำบากมากอยู่ตลอด รับประทานยาตามที่แพทย์จ่ายมาให้แล้วไม่ดีขึ้น ควรจะต้องกลับไปตรวจซ้ำค่ะ ในเบื้องต้นให้รับประทานอาหารอ่อนๆ เคี้ยวให้ละเอียด ไม่กินแล้วนอนทันที ไม่ไปบีบหรือคลำบริเวณที่เป็นบ่อยๆ